Document ID: /roh_data/filtered/fineweb-2-filterrobots_roh.jsonl.gz/20184

Lain è puspè pli attractiv sco funtauna d’energia. En Svizra è lain suenter la forza da l’aua la pli gronda funtauna d’energia en Svizra. Ils ultims onns è la cumpart d'energia da lain adina puspè creschida. Il 2019 ha la materia prima furnì passa 10% da l’energia da stgaudar. En total èn vegnids duvrads var 5,2 milliuns meters cubics laina d’energia l’onn passa, sco l’associaziun professiunala energia da laina svizra ha communitgà. Quai correspunda a passa 1 milliun tonnas ieli da stgaudar.
Tar las pignas èsi uschia ch'il dumber da stgaudaments pitschens è sa reducì a favur da stgaudaments centrals e raits da chalur a curta distanza. Cun stgaudaments cumbinads da chalur ed electricitad han ins stgaudà l'onn passà 50'000 chasadas medias (duas persunas en chasa da pliras famiglias).
22% da l'entira energia da laina è derivada da laina duvrada. Quella è vegnida arsa en implants per arder rument u en pignas spezialas per arder laina duvrada.